Ραψωδία Α

Στίχοι 1-53

* Στ.1: Ψάλλε, θεά, τον τρομερόν θυμόν του Αχιλλέως
  + Από τον πρώτο στίχο της Ιλιάδας, προβάλλεται το κύριο θέμα του ομηρικού έπους, το οποίο είναι ο θυμός του Αχιλλέα (ἡ μῆνις).
  + «θεά»: Η ανώνυμη αναφορά είναι για τη Μούσα. Τυπική επίκληση στη Μούσα, όπως και στον πρώτο στίχο της Οδύσσειας. Στόχος του ποιητή είναι να εδραιωθεί στον ακροατή ότι το έργο είναι θεόπνευστο. Οι 9 Μούσες ήταν κόρες του Δία και της Μνημοσύνης.
* Στ. 2: στους Αχαιούς
  + Αναφέρεται στους Έλληνες
* Στ. 5: η βουλή γενόνταν του Κρονίδη
  + Κρονίδης είναι ο γιος του Κρόνου. Εδώ εννοεί τον Δία, ο οποίος είχε δώσει υπόσχεση στη Θέτιδα (μητέρα του Αχιλλέα) ότι θα δώσει νίκες στους Τρώες, ώστε να εκτιμήσουν οι Αχαιοί την αξία του Αχιλλέα, μετά την αποχώρησή του από το πεδίο της μάχης και έτσι να τον αποζητήσουν. Αυτός ήταν ένας τρόπος να τιμηθεί ο Αχιλλέας, μετά την προσβολή που δέχτηκε από τον Αγαμέμνονα.
* Στ. 6: απ’ότ’εφιλονίκησαν κι εχωριστήκαν πρώτα
  + Δίνει τη χρονική αφετηρία της μάχης. Η διαμάχη ανάμεσα στον Αγαμέμνονα και τον Αχιλλέα, επειδή ο πρώτος ζήτησε ως αντάλλαγμα, για να δώσει πίσω τη Χρυσηίδα, τη Βρυσηίδα, η οποία ήταν το πολεμικό λάφυρο του Αχιλλέα.
* Στ. 7: Ατρείδης, άρχων των ανδρών, και ο θείος Αχιλλέας
  + Ατρείδης είναι ο γιος του Ατρέα. Εδώ εννοείται ο Αγαμέμνονας, βασιλιάς των Μυκηνών, ο οποίος είχε την αρχηγία του ελληνικού εκστρατευτικού σώματος στον τρωικό πόλεμο.
  + Άρχων των ανδρών: αρχιστράτηγος
  + Θείος: θεϊκός, αυτός που κατάγεται από τους θεούς και μάλιστα από τον Δία. Ο ένδοξος, ο ευγενής, ο έξοχος.
* Στ. 9: ο Απόλλων, όπου οργίσθηκε του Ατρείδη βασιλέως
  + Ο γιος του Δία και της Λητώς, ο θεός Απόλλωνας, γεννημένος στη Δήλο. Κατά την αρχαία ελληνική μυθολογία ήταν ο θεός του φωτός. Τα επίθετα που τον συνοδεύουν είναι «Φοίβος» και «Λύκιος». Θεωρείτο θεός θεραπευτής, χρησμοδότης (που έδινε χρησμούς) και μουσικόφιλος. Λατρευόταν ιδιαίτερα στη Δήλο και τους Δελφούς.
  + Ο Απόλλωνας οργίσθηκε με τον Αγαμέμνονα, τον γιο του Ατρέα (του Ατρείδη βασιλέως). Η αιτία του θυμού του φαίνεται στους στίχους 11-53 (πήρε ως πολεμικό λάφυρο την Χρυσηίδα, κόρη του ιερέα Χρύση)
* Στ. 11: Χρύσην ιερέα
  + Ο Χρύσης ήταν ιερέας του Ααπόλλωνα στη Χρύσα, μικρή παραλιακή πόλη της περιοχής της Τροίας, απέναντι από την Τένεδο, που είχαν κυριεύσει οι Έλληνες. Την κόρη του Χρυσηίδα, είχε πάρει ως πολεμικό λάφυρο ο Αγαμέμνονας.
* Στ. 38: Κίλλας…Τένεδο
  + Η Κίλλα ήταν παραλιακή Μικρασιατική πόλη
  + Η Τένεδος είναι νησί απέναντι από την Τροία. Σήμερα ανήκει στο τουρκικό κράτος.
* Στ. 39: Σμινθέα
  + Η επωνυμία αυτή του Απόλλωνα έχει διπλή ετυμολογία, δηλαδή προέρχεται από τη μικρασιατική πόλη, της περιοχής της Τρωάδας, Σμίνθη ή Σμίνθο ή από το ουσιαστικό «σμίνθος», το οποίο σημαίνει «ποντικός». Άρα ήταν ο θεός που σκοτώνει τους ποντικούς.

Ραψωδία Α

Στίχοι 54-306

* Στ. 54: εννιά μέρες
  + Τυπικός αριθμός που δηλώνει μεγάλη χρονική διάρκεια. Τυπικοί αριθμοί στην Ιλιάδα είναι συνήθως πολλαπλάσια του 3 (π.χ. 12 μέρες έκαναν οι θεοί να πάνε στον Όλυμπο)
* Στ. 56: η Ήρα η λευκοχέρα
  + Τυπικό επίθετο για τη θεά Ήρα, προκειμένου να τονίσει την ομορφιά της.
  + Κατά την αρχαία ελληνική μυθολογία η Ήρα ήταν κόρη του Κρόνου και της Ρέας, αδελφή και γυναίκα του Δία, βασίλισσα του ουρανού και πρώτη ανάμεσα στις θεές. Είναι περήφανη και πανούργα. Στον τρωικό πόλεμο είναι με το μέρος των Ελλήνων (Αχαιών). Αυτό συμβαίνει, εξαιτίας της προσβολής που έκανε ο Πάρης στην Ήρα και στην Αθηνά με την κρίση του δίνοντας «το μήλον της έριδος» στην Αφροδίτη.
* Στ. 59: γοργοπόδης
  + Τυπικό επίθετο για τον Αχιλλέα.
* Στ. 69: αυτά είπε κι εκάθισε
  + Τυπική φράση
* Στ. 72: Ίλιον
  + Η ακρόπολη της Τροίας, από την οποία πήρε το όνομά της και η Ιλιάδα.
* Στ. 74: Σ’ αυτούς καλοπροαίρετα τότε ομιλούσ’ εκείνος
  + Τυπικός στίχος
* Στ. 75: διίφιλε
  + Τυπικό επίθετο
  + Σημαίνει «αρχοντικός»
* Στ. 107: Μάντι κακών
  + Ο Αγαμέμνονας έχει λόγους να εκφράζεται έτσι για τον Κάλχα: Με δική του μαντεία είχε αναγκαστεί να θυσιάσει την κόρη του Ιφιγένεια στην Αυλίδα, για να δημιουργηθεί ευνοϊκό ξεκίνημα της τρωικής εκστρατείας.
* Στ. 139: Αίαντος
  + Με το όνομα αυτό είναι γνωστοί δύο ήρωες του Τρωικού πολέμου: ο βασιλιάς των Λοκρών και ο βασιλιάς του νησιού της Σαλαμίνας. Πιο αξιόλογος ήταν ο δεύτερος και γι’ αυτόν γίνεται λόγος στον στίχο αυτόν. Η δράση του ήταν μεγάλη στον πόλεμο και το τέλος του αξιοσημείωτο: μετά τον θάνατο του Αχιλλέα, όταν οι Έλληνες με κρίση τους ανέδειξαν ως πιο άξιο πολεμιστή των Οδυσσέα και του έδωσαν τα όπλα του Αχιλλέα, ο Αίαντας, παθαίνοντας παράκρουση, έσφαξε τα πρόβατα του ελληνικού στρατοπέδου, επειδή νόμιζε πως με αυτόν τον τρόπο εκδικείται τους Έλληνες. Όταν του πέρασε η παράκρουση και είδε τι έκανε, αυτοκτόνησε.
* Στ. 142: Θεία…μαύρο
  + Θεία: Τυπικό επίθετο για τα στοιχεία της φύσης.
  + Μαύρο: τυπικό επίθετο για τα καράβια, επειδή τα έβαφαν με πίσσα.
* Στ. 146: Ιδομενεύς
  + Βασιλιάς της Κρήτης, ένας από τους πιο αξιόλογους ήρωες του τρωικού πολέμου.
* Στ. 202: λόγια φτερωμένα
  + Στα αρχαία ελληνικά η φράση είναι «ἔπεα πτερέοντα», δηλαδή λόγια που μόλις ξεστομιστούν κάνουν φτερά, τα παίρνει ο άνεμος.
* Στ. 203: αιγιδοφόρος
  + Τυπικό επίθετο για τον Δία, επειδή κρατούσε την αιγίδα (την ασπίδα του), που ήταν φτιαγμένη από δέρμα αίγας (κατσίκας).
* Στ. 205-206: με τούτες τες έπαρσές του γρήγορα θα χάσει την ζωή του
  + Τυπική φράση
* Στ. 207: γλαυκόφθαλμη
  + Τυπικό επίθετο για την Αθηνά
* Στ. 213: Ότι να γίνει θέλ’ ιδείς αυτό που σου προλέγω
  + Τυπικός στίχος
* Στ. 235: σκήπτρον
  + Σύμβολο εξουσίας, πολιτιστικό στοιχείο.
* Στ. 254: αυτός τότε καλόγνωμα σ’ εκείνους ομιλολυσε
  + Τυπική φράση
* Στ. 256: Πρίαμος
  + Ο βασιλιάς της Τροίας κατά τον Τρωικό πόλεμο. Στον τρωικό πόλεμο εξαιτίας των γηρατειών του δεν έχει πολεμική δράση. Μόνο δυο φορές εμφανίζεται στην Ιλιάδα, μια για να παρακολουθήσει τη μονομαχία Πάρη-Μενέλαου και μια για να ζητήσει από τον Αχιλλέα τον νεκρό γιο του Έκτορα.
* Στ. 265: Καινέα και Εξάδιον, Πολύφημον τον θείον
  + Καινέας: Λαπίθης, φίλος του Περίθοου. Κατά την παράδοση ήταν άτρωτος σιδήρου. Στην Κενταυρομαχία σκότωσε πολλούς κενταύρους. Για να τον σκοτώσουν τον καταχώνιασαν μέσα στη γη κι έριξαν πάνω του σωρούς από πέτρες και κορμούς δέντρων.
  + Εξάδιος: Λαπίθης αρχηγός
  + Πολύφημος: Λαπίθης, αδελφός του Κενέα
* Στ. 266: Θησέα
  + Γιος του αθηναίου βασιλιά Αιγέα και της Αίθρας. Έκανε πολλούς άθλους και λατρεύτηκε κυρίως στην Αττική. Σ’ αυτόν αποδιδόταν ο «συνοικισμός», δηλαδή η συνένωση των διασκορπισμένων κατοίκων της Αττικής και η θεμελίωση της Αθήνας.
* Στ. 276: την κόρη
  + Εννοεί τη Βρυσηίδα
* Στ. 281: θεά σ’ εγέννησε μητέρα
  + Ο Αχιλλέας ήταν γιος της θαλασσινής θεάς Θέτιδας, μιας από τις 50 κόρες του θαλασσινού θεού Νηρέα, τις Νηρηίδες.
* Στ. 286: Και προς αυτούς απάντησεν ο μέγας Αγαμέμνων
  + Τυπικός στίχος

Ραψωδία Α

Στίχοι 350-431α

* Στ. 367: Θήβην
  + Η Θήβα ήταν μικρασιατική πόλη (απλώς συνώνυμη της ελληνικής)
* Στ. 373-375:
  + Επανάληψη των στίχων 13-16
* Στ. 377-380:
  + Επανάληψη των στίχων 23-25
* Στ. 398: μαυροσύννεφον
  + Τυπικό επίθετο για τον Δία
* Στ. 420: βροντοφόρου
  + Τυπικό επίθετο για τον Δία
* Στ. 426: ημέρες δώδεκα
  + Τυπικός αριθμός, πολλαπλάσιος του 3

Ραψωδία Α

Στίχοι 494-612

* Στ. 499: βροντόφωνον
  + Τυπικό επίθετο για τον Δία
* Στ. 501-502:
  + Τυπικά στοιχεία της φιλοξενίας:
    - Στην τυπική στάση ικεσίας ο ικέτης με το ένα χέρι του άγγιζε το πηγούνι του προσώπου που ικέτευε και με το άλλο του αγκάλιαζε τα γόνατα.
* Στ. 512: ο νεφελοσυνάκτης
  + Τυπικό επίθετο για τον Δία
* Στ. 538: η κόρ’ η αργυρόποδη του γέρου της θαλάσσης
  + Αργυρόποδη: Τυπικό επίθετο για τη Θέτιδα
  + Ο γέρος της θαλάσσης είναι ο Νηρέας. Μία από τις κόρες του ήταν η Θέτιδα, μητέρα του Αχιλλέα.
* Στ. 552: η μεγαλόφθαλμη
  + Τυπικό επίθετο για την Ήρα